Tirsdag aften lykkedes det Aalborg Håndbold at trække endnu en sejr i land, da de spillede mod TTH Holstebro på udebane. Undervejs i kampen så det ellers skidt ud for Aalborg-mandskabet, der efter første halvleg var bagud 9-12, men efter lidt mere end 40 minutters spilletid blev hjemmeholdet hentet, og resten af kampen var det Aalborg-holdet, der havde overtaget. Topscorene for Aalborg blev Felix Claar og Sebastian Barthold med hver fem mål. Efter kampen ligger Aalborg Håndbold fortsat i toppen af HTH Herreligaen. Næste kamp i turneringen er lørdag eftermiddag mod Ribe-Esbjerg HH på hjemmebanen i Sparekassen Danmark Arena.

Opsummering:
26-23 blev det til mod TTH Holstebro tirsdag aften i HTH Herreligaen.